Бүгін 22.12.2017 жылы Бурабай ауданы «Риксос» демалыс орнында Ақмола облысының  әр түкпірінен келген балаларға арналған Қазақстан Республикасы Президентінің жаңа жылдық шыршасы өтті. Біздің Степногорск қаламыздан Білім бөлімі атынан 8 дарынды оқушымыз қатысты. Олар: Жунусова Эльмира, Жанузах Жасулан, Серік Наргиз, Жанабаева Аида, Мурсатова Мадина, Даир Камила,  Биккулов Ренат,  Мухаметкалиева Камила Мадиярова Зауреш Шугаевна №9 орта мектебінің тәрбие ісі жөніндегі директордың орынбасарының қарауында болып жаңа жыл іс-шарасына белсенді қатысты.  Мерекелік шыршаға қатысқан балаларға телеэкран арқылы Елбасының арнайы құттықтауы көрсетіліп, «Асқақ ордам - Астана»  атауымен шырағын жаққан жасыл шырша жанында халықаралық конкурстарда жүлделі орындарға ие болған бишілер мен бүлдіршіндер өнер көрсетті.
Салтанатты шараға қатысқан облыс әкімі МУРЗАЛИН МАЛИК КЕНЕСБАЕВИЧ балаларды мерекемен құттықтап, Президенттің атынан 200 балаға «Астана» кітабы, фотосуреттермен және ноутбук алуға сертификаттарды  сыйлады.
«Сіздер, бүгін Президенттік Жаңа жылдық шыршасына қатысып отырсыздар!  Бұл - Елбасымыз Нұрсұлтан Әбішұлы Назарбаевтың еліміздің жарқын болашағы – Сіздерге деген үлкен құрметі. Жаңа жыл – барша қазақстандықтарға және көптеген мемлекеттер үшін де ерекше ықылас, зор үмітпен келер жылдан жақсылық күтетін мереке. Бүгінгі мереке мен сыйлықтар сендерге естен кетпейтін, ерекше жарқын күн сыйласын. Мен сендерге зор денсаулық, бақыт тілеймін. Жаңа жыл құтты болсын!»,- деді әкім.
2017 жылды ақмола облысының оқушылары толымды жетістіктермен қорытындылап отыр. Елбасымыз Нұрсұлтан Әбішұлы Назарбаевтың «Болашаққа бағдар: рухани жаңғыру» бағдарламалық мақаласы аясында облыс орталығында 1 маусым күні балалар мен жастардың музыкалық оркестрлері мен ансамбльдерінің Шеруі тұңғыш рет өткізіліп, республикалық деңгейде жоғарғы бағаға ие болды.

Президенттік шырша тойынан  соң балалар тәтті дастарханда мерекелерін жалғастырды.

